Povzetek revizijskega poročila
Pravilnost financiranja volilne kampanje liste kandidatov Državljansko gibanje Resni.ca za volitve poslancev iz Republike Slovenije v Evropski parlament v letu 2024

Računsko sodišče je izvedlo revizijo pravilnosti financiranja volilne kampanje liste kandidatov Državljansko gibanje Resni.ca na volitvah poslancev iz Republike Slovenije v Evropski parlament v letu 2024, ki jo je organizirala politična stranka Državljansko gibanje Resni.ca.

Cilja revizije sta bila izrek mnenja o pravilnosti poslovanja in izrek mnenja o pravilnosti poročanja v skladu z Zakonom o volilni in referendumski kampanji.

Računsko sodišče je politični stranki Državljansko gibanje Resni.ca izreklo mnenje s pridržkom o pravilnosti poslovanja in mnenje s pridržkom o pravilnosti poročanja v skladu z Zakonom o volilni in referendumski kampanji, saj je politična stranka s posebnega računa poravnala strošek, ki ni strošek volilne kampanje.

Ljubljana, 28. marca 2025